# **Endikatè 1: To Gradyasyon pou Elèv ki gen IEP yo**

**Kisa Endikatè 1 an ye?**

Endikatè 1 an fè konnen pousantaj elèv ki gen IEP ki soti nan edikasyon Jadendanfan jiska 12yèm ane avèk yon diplòm lekòl segondè.

Done Endikatè 1 yo soti nan [Sistèm Jesyon Enfòmasyon sou Elèv (Student Information Management System, SIMS)](https://www.doe.mass.edu/infoservices/data/sims/) ki nan Depatman Edikasyon Elemantè ak Segondè a (Department of Elementary and Secondary Education).

**Poukisa Endikatè 1 an enpòtan?**

Endikatè 1 an se yon fason pou evalye si Massachusetts ap atenn objektif li a, ki se, prepare tout elèv yo pou siksè apre yo fini ak lekòl segondè, nan ansèyman siperyè, nan travay, ak nan lavi chak jou yo.

**Chanjman nan Rapò Endikatè 1 an**

Nan tan pase yo, Endikatè 1 an te fè konnen pousantaj elèv ki gen IEP ki te resevwa yon diplòm lekòl segondè, dapre kantite total elèv ki gen IEP *ki te kòmanse al lekòl ansanm nan klas 9yèm ane.*

Apati ane eskolè 2020-2021, Biwo Pwogram Edikasyon Espesyal Ameriken an (OSEP) egzije pou Endikatè 1 an baze pousantaj li a sou kantite total elèv ki gen IEP *ki te kite lekòl segondè a nan ane yo konsidere a.* Yo te rekalkile to gradyasyon yo rapòte nan tablo ki anba a, yo annik sèvi avèk nouvo kondisyon mezi OSEP la, pou nou ka revize done anyèl yo, lè nou annik sèvi avèk menm mezi a pou chak ane.

**To Gradyasyon pou Elèv ki gen IEP yo**

|  |  |  |  |  |
| --- | --- | --- | --- | --- |
| **2016** | **2017** | **2018** | **2019** | **2020** |
|  74.62% | 74.02%  | 74.73% | 76.33% | 80.36% |

**Mezi Endikatè 1**

Pousantaj yo montre nan tablo ki anwo a, se kantite elèv ki gen laj 14 jiska 21 lane ki gen IEP epi ki gradye epi yo te resevwa yon diplòm lekòl segondè, divize pa kantite elèv ki gen laj 14 jiska 21 lane ki gen IEP epi ki te kite lekòl segondè. ''Kite lekòl segondè'' vle di, yon elèv:

(a) te resevwa yon diplòm lekòl segondè OSWA

(b) Massachusetts) OSWA

(c) te resevwa yon sètifika OSWA

(d) te atenn limit laj maksimòm nan OSWA

(e) te abandone lekòl

[**Pou resevwa yon diplòm**](https://www.doe.mass.edu/mcas/graduation.html) **nan yon lekòl segondè nan Massachusetts, yon elèv ki gen yon IEP:**

1. Li dwe genyen yon Detèminasyon Konpetans (Competency Determination, CD), sa ki vle di, elèv la dwe atenn yon nivo konpetans espesyal nan evalyasyon pou Literati Lang Anglè nan Klas 10zyèm Ane (English Language Arts, ELA); Matematik; epi Syans, Teknoloji, ak Jeni (Science, Technology, and Engineering, STE), se Sistèm Evalyasyon Konplè nan Massachusetts la (Massachusetts Comprehensive Assessment System, MCAS) oswa MCAS-Alt, ki fè evalyasyon sa yo nan tout eta a pou elèv ki bezwen yon lòt mòd evalyasyon;
2. Li dwe reponn ak egzijans lokal pou gradyasyon nan distri ki bay diplòm nan;
3. [Li dwe te resevwa](https://www.doe.mass.edu/sped/advisories/2018-2.html) yon Edikasyon Piblik ki Gratis epi ki Apwopriye ([Free and Appropriate Public Education, FAPE](https://www.doe.mass.edu/lawsregs/advisory/2017-0616ieps.html))

Enpak COVID la

An repons a fèmti lekòl yo nan mwa mas 2020 an, Konsèy Administrasyon DESE a te vote pou pèmèt yon modifikasyon nan CD a pou moun ki poko satisfè egzijans CD a. Yo te fè modifikasyon tou pou elèv sa yo nan klas gradyasyon 2021 ak 2022 yo. Modifikasyon pou bay CD a se jan sa a:

* *Pou lang angle ak matematik* — apre distri a sètifye ke elèv la te genyen tout kredi pou yon kou ki enpòtan ki ann amoni ak kad kourikoulòm ki apwopriye a nan matyè sa a epi li te demontre konpetans nan matyè sa a.
* *Pou syans ak teknoloji/jeni* — apre demonstrasyon ke elèv la te genyen kredi pou yon kou nan matyè ki enpòtan an epi li demontre konpetans nan youn nan kat disiplin yo teste (byoloji, chimi, entwodiksyon nan fizik, teknoloji/jeni) pandan karyè lekòl segondè li.

Pou plis enfòmasyon sou CD a ak modifikasyon yo, vizite [Egzijans pou Gradyasyon Massachusetts ak Konsèy Ki gen rapò ak sa](https://www.doe.mass.edu/mcas/graduation.html).

**Referans debaz Rekòmande:** 76.33%
Nou itilize referans debaz kòm yon pwen depa epi konpare done ki soti nan lòt ane ak done ane referans debaz yo. Akoz enpak COVID la, OSEP te pèmèt referans debaz yo fikse nan pousantaj gradyasyon 2019 la.

**Objektif Endikatè 1 ki Rekòmande:** ogmantasyon anyèl 1% nan chak nan pwochen senk ane yo.

**Jwenn plis enfòmasyon sou Endikatè # 1 an:**

* [Indicator 1 PowerPoint](https://www.doe.mass.edu/sped/spp/indicators/indicator1/indicator1-slides-haitiancreole.pptx)